**Quem pastores laudavere**

Quem pastores laudavere

Quibus angeli dixere,

Absit vobis iam timere,

Natus est rex gloriae.

Ad quem magi ambulabant

Aurum, thus, myrrhum portabant,

Immolabant haec sincere

Leoni victoriae.

Exultemus cum Maria

In coelesti hierarchia,

Natum promat voce pia

Dulci cum melodi.

Christo regi, Deo nato,

Per Mariam nobis dato,

Merito resonet vere

Laus, honor et gloria!